ช่วยสรุปบทความ โรค SLE โรคแพ้ภูมิตนเอง
โรค SLE เป็นโรคแพ้ภูมิตนเอง โดยภูมิคุ้มกันของผู้ป่วยทำงานมากกว่าปกติ ทำงานต่อต้านเนื้อเยื่อของตัวเองและทำให้เกิดการอักเสบตามมา SLE เป็นโรคที่มีความยากต่อการวินิจฉัยและการรักษา แล้วก็ยังเป็นโรคที่พบได้บ่อยในคนอายุน้อยเมื่อเทียบกับกลุ่มอายุอื่น ๆ  บางรายอาจเป็นตั้งแต่เด็ก ซึ่งคนไข้กลุ่มนี้จะรักษาค่อนข้างยากเพราะอาจมีความผิดปกติทางพันธุกรรมบางอย่างซ้อนอยู่ และโรค SLE ก็ยังเป็นโรคเรื้อรังที่เป็นมาจนถึงวัยผู้ใหญ่ได้ ผู้ป่วยโรค SLE บางรายเมื่ออายุมากขึ้น โรคอาจควบคุมได้ง่ายขึ้นหรือสงบลง เพราะภูมิคุ้มกันจะทำงานลดลง
เราสามารถพบผู้ป่วยโรค SLE ได้ในทุกเพศทุกวัย และพบในผู้หญิงได้มากกว่าผู้ชายในอัตรา 9 ต่อ 1 คน ถึงแม้ว่าผู้ชายจะพบน้อยกว่าผู้หญิง แต่มักจะเป็นหนักในผู้ชาย นอกจากนี้ยังไม่มีการรักษาในปัจจุบันที่ทำให้หายขาดได้ แต่ทำให้อาการสงบจากการรับประทานยาได้ ที่ผ่านมาเราพบผู้ป่วยที่เป็นมานานแล้วอาการหายไปนาน 30 กว่าปี โดยที่ไม่ได้กินยา แต่ในที่สุดก็กลับมาพบแพทย์และมีอาการหนักมาเลย พบอาการไตวายมีเกล็ดเลือดต่ำ ซึ่งเราคิดว่าจริง ๆ  แล้วโรคไม่ได้หายไปไหน แต่ในคนไข้รายนี้การดำเนินโรคช้ามากทำให้การกำเริบของโรคเกิดค่อนข้างช้า
ส่วนการให้ยารักษาในปัจจุบัน เนื่องจากภูมิคุ้มกันทำงานมาก ก็ต้องให้ยากดภูมิ พอให้ยากดภูมิก็อาจติดเชื้อได้ แต่ไม่ใช่ว่าผู้ป่วยที่ได้ยากดภูมิทุกคนจะต้องเกิดการติดเชื้อเสมอไป ผู้ป่วยบางรายก็ไม่พบการติดเชื้อเลยถึงแม้ว่าได้รับยากดภูมิขนาดสูงเหมือน ๆ กัน จึงคิดว่ามีความแตกต่างกันของระบบภูมิคุ้มกันในผู้ป่วยแต่ละราย มีหลายสถาบันที่กำหนด Guideline
 การรักษาโรค SLE ไว้อยู่เหมือนกัน ซึ่งก็พอจะใช้เป็นแนวทางในการรักษาได้บ้างในผู้ป่วยที่อาการไม่ได้สลับซับซ้อน แต่สำหรับผู้ป่วยที่มีอาการรุนแรงและมีอาการแทรกซ้อนเกิดขึ้น Guideline เหล่านี้ก็ไม่สามารถเอามาใช้แล้วทำให้ได้ผลการรักษาที่ดีได้จริง จึงไม่มีสูตรสำเร็จทางการแพทย์ในการให้การรักษาโรค SLE เพียงแบบเดียวแล้วจะทำให้ได้ผลในคนไข้ SLE ทุกคน ในบางการศึกษามีรายงานว่าเรื่องเชื้อชาติและพื้นฐานของพันธุกรรมของผู้ป่วยที่แตกต่างกัน ซึ่งอาจนำมาใช้เป็นแนวทางการรักษาผู้ป่วยโรค SLE ในประชากรกลุ่มนั้น ๆ ได้ ตัวอย่างเช่น หากพบว่าเป็นเชื้อชาตินี้ควรเริ่มด้วยยาตัวนี้เลยเพราะว่ายาอีกตัวหนึ่งไม่ได้ผล ทำให้การรักษาคนไข้ได้ผลดีที่เร็วขึ้น โดยที่ไม่ต้องเสียเวลาไปใช้ยาที่ไม่ได้ผล
โรค SLE เป็นโรคแพ้ภูมิตนเองที่ภูมิคุ้มกันทำงานมากเกินปกติ ทำให้เกิดการอักเสบ โรคนี้ยากต่อการวินิจฉัยและรักษา พบบ่อยในกลุ่มอายุน้อยมากกว่ากลุ่มอายุอื่น ๆ บางคนเริ่มเป็นโรคตั้งแต่เด็ก และมีความยากต่อการรักษาเนื่องจากความผิดปกติทางพันธุกรรม บางรายที่อายุมากขึ้นอาจควบคุมโรคได้ง่ายขึ้น เนื่องจากภูมิคุ้มกันลดลง

โรค SLE พบได้ทั้งเพศทุกวัย ผู้หญิงมีอัตราสูงกว่าผู้ชาย 9:1 ถึงแม้ผู้ชายจะพบน้อย มักมีความรุนแรงมากขึ้นในผู้ชาย ยังไม่มีการรักษาที่ทำให้หายขาด แต่การรับประทานยาสามารถควบคุมอาการได้ มีผู้ป่วยที่อาการหายไปนาน 30 กว่าปีโดยไม่กินยา แต่กลับมามีอาการหนัก เช่น ไตวายและเกล็ดเลือดต่ำ โรคไม่หายแต่การกำเริบช้า

การให้ยารักษาในปัจจุบัน ต้องให้ยากดภูมิเพื่อควบคุมภูมิคุ้มกัน ยากดภูมิอาจทำให้ติดเชื้อได้ แต่ไม่ทุกรายต้องเสี่ยงติดเชื้อ มีผู้ป่วยบางคนไม่ติดเชื้อถึงแม้ได้รับยากดภูมิขนาดสูงเหมือนกัน คิดว่ามีความแตกต่างของระบบภูมิคุ้มกันในผู้ป่วยแต่ละราย

การรักษาโรค SLE หลายครั้งใช้แนวทางทั่วไปในผู้ป่วยไม่ซับซ้อน แต่สำหรับผู้ป่วยรุนแรง ไม่มี Guideline ที่ทำให้ได้ผลทุกราย และไม่มีวิธีที่สามารถรักษา SLE ทุกคนได้ การศึกษาบางแห่งแสดงถึงความแตกต่างทางชาติพันธุกรรมที่อาจมีผลในการรักษา SLE ในกลุ่มนั้น ๆ ตัวอย่างเช่น หากพบว่าเป็นเชื้อชาตินี้ควรเริ่มด้วยยาตัวนี้เลย และไม่ควรใช้ยาที่ไม่ได้ผล เพื่อให้การรักษาได้ผลดีเร็วขึ้น โดยไม่ต้องทดลองยาที่ไม่ได้ผล
อายุรศาสตร์ (อายุรศาสตร์) - Internal Medicine